TJUKURPA NGANMANYITJATJARA 
GENESIS 

Godalu Uwankara Paluntja 

IKuwaripatjara mulapa Godalu manta ilkari palunu 
uwankara wiyangka. 2 Palu nganmanypa mantatja, ilkaritja, 
urutja, kutjupa kutjupa uwankara wiya ngarangi manta kuju 
wiya ngarangi, uru kutju tjiwariwari ngaringi pulka mulapa 
munu mungawaluru alatjitu ngarangi. Ka urungka katuwanu 
Godaku kurunpa para-ngarangi. 3 Munu palulanguru Godalu 
wangkangu, "Kalalari!" Ka kalajaringulta. 4 Ka Godalu 
kalalarinyangka nyakula wirunmanu. Munu paluru 
mungawaluritja titutitunu kaMaku mungaku, 5 munu paluru 
kalala ininu Tjintu', munu munga ininu 'Munga'. Ka tjintu 
nyanga kuranyitja ngarala mungartjirira mungaringu, ka 
palulanguru ngalya-katjarungkara piruku tjinturingu. 

6-7 Ka Godalu wangkangu, "Uru pala tjiwariwari ngarinytja 
tjara katuringkula mauntalpa katu ngarima, ka tjara kutjupa 
tjaru ngarima ngururpa ala pulka ngaranytjaku. ,) Ka 
wangkanyangka mulapatu tjararingu. Panya Godalu uru tjaranu 
uru kutjupa tjaru ngarinytjaku munu kutjupa mauntalpa katu 
ngarinytjaku palu purunypatu, munu ngururpa ala pulka tjunu 
mauntalpa ngaranytjaku. 8 Munu nyanga mauntalpa katu 
tjunkunytjatjanungku ininu ilkari panya ngangkali minatjara 
ngarinytjaku. Ka tjintu nyanga kutjararira mungartjirira 
mungaringu, ka palulanguru ngalya-katjarungkara piruku 
tjinturingu. 

9 Ka Godalu wangkangu, "Uru pala pulka tjaru ngarinytja ma- 
kitikitiringkula mauntalpa ngarama manta utiringkunytjaku." Ka 
mulapatu alatjiringu Godalu wangkanyangka. 10 Munu panya 
utiringkunyangka Godalu ininu 'Manta', munu paluru uru pala 
mantatja ma-patupaturingkula ngarinyangka nyakula ininu 

'Uru'. Munu Godalu nyakula wirunmanu. n Munu palulanguru 
wangkangu, "Mantanguru pala pakala ukiri, punu kutjupa 
kutjupa tjuta, uninypatjara uwankara, munu punu maitjara tjuta 
kulu kulu mantanguru pala pakala uninypa nyuntumpa walytja 
mulapa kutju." Ka mulapatu Godalu wangkanyangka, 
12 mantanguru pakanu ukiri punu kutjupa kutjupa tjuta. 
Uninypatjara, tatutjara kutjupa kutjupa tjuta pakanu munu 
punu maitjara kutjupa kutjupa tjuta kuhi pakanu, mai panya 
kalka winkitjara. Ka Godalu nyakula wirunmanu. 13 Ka tjintu 
nyanga mankurarira mungartjirira mungaringu, ka palulanguru 
ngalya-katjarungkara piruku tjinturingu. 

14 " 15 Ka Godalu wangkangu, "Tili kutjupa kutjupa tjuta 
ilkaringka utiringkula ngarama manta irnyantjikitja. Munu alatji 
ilkaringka ngarama anangu tjutangku nyakula 
tjinturingkunyankga kulintjaku, munu pira ma-ngarinyangka 
kulintjakutu, munu palulanguru ku]i, nyinnga, piriyakutu kulu 
nyakula ngurkanankunytjaku." Ka mulapatu uwankara 
alatjiringu. 16 Munu Godalu panya tili pulka kutjara tjunu, 
kutjupa pulka mulapa kajala irnyantjaku, munu kutjupa tjuku 
nguwanpa mungangka irnyantjaku. Munu paluru kililpi tjuta 
kulu tjunu ilkaringka nyinanytjaku. 1718 Paluru panya tili tjuta 
ilkaringka tjunu manta irnyara utintjaku, tjintungku pakara 
irnyara kalalankunytjaku, pira kililpi tjuta mungangka irnyara 
ngaranytjaku. Alatji paluru tili tjuta tjunu munga kaiaja titutitu 
rawa ngaranytjaku. Munu palyantjatjanungku Godalu nyakula 
wirunmanu. 19 Ka tjintu nyanga kutjara kutjararira mungartjirira 
mungaringu, ka palulanguru ngalya-katjarungkara piruku 
tjinturingu. 

20 Ka Godalu wangkangu, "Pala urungka unngu kuka urutja 
utiringkula tjutaringama antipina kutjupa kutjupa tjuta mungilyi 
mulapa, wanampi tjuta, uru unngutja kutjupa kutjupa 
uwankara. Ka ilkaringka kuhi tjujpu kutjupa kutjupa tjuta 
mungilyirima." 21 Alatji Godalu palunu wanampi kutjupa 
kutjupa pu]ka tjuta munu antipina kutjupa kutjupa tjuta, uru 

unngutja uwankara paluru palunu urungka unngu para- 
ngaranytjaku. Munu paluru ilkaringka para-ngaranytjaku tjulpu 
kutjupa kutjupa uwankaratu palunu. Munu Godalu nyakula 
wirunmanu. 22 Munu paluru tjananya uwankara pukuhnanu 
wangkara, "Kuhinytjararingkulayanku tjutariwa. Uru unngutja 
tjutayanku urungka mungilyirira lipiringkula ngarama uru 
winkingka. Kayanku tjulpu tjuta mantangka tjutariwa." 23 Ka 
tjintu nyanga mankur-kutjararira mungartjirira mungaringu, ka 
palulanguru ngalya-katjarungkara piruku tjinturingu. 

24 Ka Godalu wangkangu, "Mantangka utiringkula ngarama 
tjinatjara kutjupa kutjupa tjuta, kuka kutjupa kutjupa tjuta, 
mantangka para-ngarapai uwankara utiringkula nyinama, 
ngulytju tjuta, inura tjuta, kanpa tjuta, pulka tjuta 
tjukuntjukunpa tjuta kuhi kuhi, tjuninguru ankupai tjuta kulu 
kuju utiringkula para-ngarama." Ka mulapatu alatjiringu. 
25 Godalu mantangka para-ngarapai kutjupa kutjupa uwankara 
palunu, inura kutjupa kutjupa tjuta, ngulytju kutjupa kutjupa 
tjuta, munu tjukuntjukunpa kutjupa kutjupa tjuta, tjuninguru 
ankupai tjutatu uwankara mulapa palunu paluru. Munu paluru 
nyakula uwankara wirunmanu. 26 Palulanguru Godalu 
wangkangu, "Kuwarila nganananku purunypa anangu palyani 
nganana purunypa nyinanytjaku. Kaya anangu paluru tjana 
kuka uwankaraku mayatja ngaraku antipina tjutaku, tjulpu 
tjutaku, mantangka para-ngarapai uwankaraku, ngulytju tjutaku 
munu inura tjutaku, pulka tjutaku munu tjukuntjukunpa 
tjutaku, tjuninguru ankupai tjutaku kulu kuhi anangu tjuta 
mayatja nyinaku." 27 Munu Godalu anangu palunu palurunku 
purunypa. Paluru pulanya nyitayira kungka palunu. 28 Muhu 
Godalu pulanya pukuhnanu wangkara, "Tjitjitjararingkula pula 
tjutatjarariwa anangu tjuta nyupalilanguru ma-mungilyirinytjaku 
manta winkikutu, munu nyura manta mayatjangku kanyinma 
munu mantatja tjuta kuhi mayatjarira ngultjunma. Panya 
ngayulu nyuranya kuranyu tjunanyi mayatja pujka nyinanytjaku 
antipina tjutaku, tjulpu tjutaku, kuka tjutaku, mantangka para- 

ngarapai uwankaraku mayatja nyinanytjaku." 29 Munu Godalu 
piruku wangkangu, "Nyawa! Ngayulu ukiri uninypatjara 
kutjupa kutjupa uwankara, punu maitjara kutjupa kutjupa 
uwankara, mai mantatja uwankara kuhi kulu mantangka tjunu 
nyupali ngalkuntjaku. 30 Munu ngayulu mai ukiri, mai parka 
pujka mulapa mantangka tjunu kukangku, tjulpungku, 
mantangka para-ngarapai uwankarangku ngalkuntjaku." Ka 
mulapa alatjiringu Godalu wangkanyangka. 31 Ka Godalu 
uwankara palyantjatjanungku nyangu, "Nyanganpa uwankara 
wiru mulapa ngaranyi." Ka tjintu nyanga mankur-mankurarira 
mungartjirira mungaringu, ka palulanguru ngalya-katjarungkara 
piruku tjinturingu. 

2Alatji Godalu manta ilkari kutjupa kutjupa uwankara palura 
tjunu mantatja urutja ilkaritja uwankara mulapa. 2 Paluru 
panya tjintu mankur-mankurpa paluningi munu palulanguru 
palura wiyara tjinturingkunyangka nyinara pakuwiyaringu piruku 
paluntja wiya tjintu panya tjapanpalta. 3 Munu Godalu tjintu 
pala palunya milmilmanu palumpa tjintu wiru ngaranytjaku, 

panya tjintu pala palula paluru warkarinytja wiya nyinara 
pakuwiyaringu, uwankara pahira wiyantjatjanu. 

Kama Ini Edennga 

4 Nyangatja tjukurpa nganmanyitja panya Godalu manta ilkari 
uwankara alatjitu paluntja. Nganmanypa, Godalu manta ilkari 
palyannyangka, 5 ukiri punu mantangka pakantja wiya ngarangi, 
panya Godalu mina ngangkalitja mantangka puyintjaku iyantja 
wiya, kuwaripa. Ka manta tjawara runyura ka:na palyantjaku 
anangu ngaranytja wiyatu kuwaripa. 6 Palu manta unngunguru 
aruma purunytju pakara pupara manta tulykuningi. 

7 Palulanguru Mayatja Godalu manta mantjinu munu wati 
palyanu mantanguru. Munu paluru wati mulya pu:ra kurunpa 
tjarpatjunu, ka wati paluru puntu winki wankaringu. 8 Ka 
Mayatja Godalu karna palyanu kakarara ngura ini Edennga, 
munu ngura pala palula wati panya palunya tjunu. 9 Munu 
Godalu mantanguru pakaltjinganu punu kutjupa kutjupa tjuta 
wiru mulapa mai wirutjara ngurkantara ngalkuntjaku. Munu 
punu kutjara kutjupa kamangka ngururpa tjunu, punu 
kutjungku panya wanka ungkupai, ka punu panya kutju 
kutjupangku palya munu kura nintilpai. 

10 Ka ngura nyara Edenta uru pujka ukalingangi karungka, ka 
ukiri punu tjuta wanka ngarangi urungka itingka ngarala. Ka 
karu paluru kamanguru ukalingkula tjaratjararingkula karu 
kutjara kutjararingu, karu ini nyanganpa Pitjannga, Kiyannga, 
Taikiritjanya, Yupuraitinya tjana. Nyanga paluru tjana karu 
kutjunguru tjaratjararingu. 1112 Ka karu Pitjannga ngura ini 
Apilala ngururwanu ma-ngarira ukalingangi. (Ngura nyara 
Apilala gold wiru mulapa ngaringi, munu pantipai wiru mulapa, 
apu kutjupa wiru mulapa upula purunypa kulu ngaringi.) 13 Ka 
karu panya Kiyannga ngura ini Kutjala ngururwanu ma-ngarira 
ukalingangi. 14 Ka karu panya Taikiritjanya ngura ini Atjiriala 
kakararawanu katakutjara wati-ngarira ukalingangi. Ka karu 
kutjupa panya Yupuraitinya. 

15 Ka Mayatja Godalu wati panya palunya katira tjunu ngura 
nyara Edenta paluru ka:na wirura kanyintjaku munu manta 
tjawara runyura palyantjaku. 16 Munu Godalu wangkangu 
palunya, "Kamangka punu maitjara tjuta ngaranyi, ka nyuntu 
palya punu uwankaranguru mai ngalkunma. 17 Palu punu 
kutjunguru mai mantjira ngalkuwiyangku wantima, punu panya 
palya munu kura nintilpainguru. Punu pala palunya wantima. 
Panya punu palulanguru mantjira ngalkulampa nyuntu mapalku 
iluku." 

18 Palulanguru Mayatja Godalu wangkangu, "Wati paluru 
kutju nyinanyi maipa wiya, ngakutjara. Wanyuna malpa wiru 
palumpa palyala palula tjungu nyinara alpamilantjaku. Ka pula 
pukulpa palya nyinama, malparara." 19 Alatji Godalu kulinu 
munu mantanguru palyanu kuka kutjupa kutjupa tjuta, 
mantangka para-ngarapai uwankara munu tjulpu tjuta kulu 
mantanguru palyanu. Munu palyantjatjanungku katira nintinu 
wati panya palunya, nyakula ini tjunkunytjaku. Ka wati paluru 
nyakula ini tjuta wangkangi, ka paluru tjana uwankara 
initjararingu. ^Wati paluru tjulpu uwankara, mantangka para- 
ngarapai uwankara ini tjunu. Palu watiku malpa wiya ngarangi. 

21 Ka palulanguru Mayatja Godalu wati palunya pulkara 
kunkuntjunu, munu kunkunpa awu pulka ngarinyangka 
kantilynguru tarka mantjinu munu mantjira ilytjanpa piruku 
patira wantingu. 22 Munu paluru kantilypa pala palulanguru 
kungka palyanu munu palyara wati panya palulakutu katira 
ungu. 23 Ka wati paluru nyakula alatji wangkangu, "Ai! Nyanga 
palurumpal ngayulu purunypa, ngayulu tarkatja, ngayulu 
ilytjanitja. Kana palunya inini 'Kungka', panya paluru watinguru 
palyantja." ^Ka pala palulanguru panya, watingku mama 
ngunytju wantikatipai munu kungka akira palula 
tjunguringkupai munu pula kurirara kutjuringkupai, ilytjanpa 
kutjutu. 25 Ka wati panya paluru pula nikiti alatjitu nyinangi, 
palu pulanku kuntaringkunytja wiya nyinangi. 

Pula Kurirara Godala Tungunpungkunytja 

3Palu kutju Godalu paluntja ayinayini mulapa kuka 
uwankarangka waintara panya lirunya. Ka liru paluru 
kungka panya tjapinu ngunti kurantjikitjangku nyanga alatji 
wangkara, "Yarltjin kulini? Mayatja Godalunta wanyu mulapa 
nyuntunya painu karna nyangangka punu nyanga 
uwankaranguru mai mantjira ngalkuwiyangku wantinytjaku?" 
2 Ka kungkangku watjanu palula, "Wiya, Godalu palyanmanu 
ngali punu tjutanguru mai mantjira ngalkuntjaku. 3 Palu punu 
kutjungurulinya painu ngalkuwiyangku wantinytjaku, punu 
panya kamangka ngurur-ngururpa ngaranytja. Paluru alatji 
watjanu, Tunu palulanguru mai mantjira ngalkuwiyangku 
wantima. Mai palunya pampulwiyangku wantima alatjitu 
ilunytjakutawara.' " 4 Ka lirungku watjanu, "Wiya ngunti 
palangku wangkangu. Nyuntu ngalkulampa ilunytja wiya 
alatjitu. 5 Godalu alatji paira watjanu panya paluru nintingku 

kulini nyuntu mai palunya ngalkula nintiringkuku munu 
Godanya purunytju nintingku kulilku palya munu kura. Pala 
palu purunyarinytjakutawara Godalu nyuntunya painu." Alatji 
lirungku wangkangu ngunti kurantjikitjangku. 

6 Ka kungka paluru lirungku panya wangkanyangka punu 
panya palunya nyakula kuliningi, "Punu nyangatja wiru mulapa 
ngarany. Ka tjinguru mai wirutu ngaranyi ngalkuntjaku." Munu 
paluru kuliningi, "Ngangari! Ngayulu mai nyanga palunya 
ngalkulampa ninti mularariku Godanya purunypa." Munu alatji 
kulintjatjanungku paluru mai mantjira ngalkunu. Munu palumpa 
kuri ungutu, ka pula tjungungku mai palunya ngalkuningi. 
7 Munu pula ngalkula nintiringu kuraku munu palyaku munu 
pulanku nikiti ngarala nyakula kuntaringu. Palulanguru pula 
nyalpi punu iHnguru mantjinu munu wakara tjungura mantara 
purunypa kutjaralta palyanu munu pulanku karilpa tjutunu. 

8 Munu pula mungartji kulinu Godanya kamangka unngu 
para-ngaranyangka waringka, munu pula palumpa ngu]u 
kumpinu punu tjatangka. 9 Palu Mayatja Godalu wati panya 
palunya tjapira nguriningi, "Ya:ltjingkan nyinanyi? > ' 10 Ka 
watjanu, ^Ngayulunanta kulinu kamangka para-ngaranyangka, 
mununa kulira nguluringu panya ngayulu nikiti ngaranyi, 
mununa palulanguru kumpinu.' ' 

n Ka Godalu watjanu, <4 Nganalunta wangkangu panya nikiti 
ngaranytja? Nyuntu wanyu punu panya palulanguru mai 
mantjira ngalkunu? Panya ngayulu painu mai palunya 
ngalkuwiyangku wantinytjaku." 12 Ka watjanu wati panya 
paluru, "Wiya kungka nyanga nyuntu ngayunya ungkunytjaluni 
ungu mai palunya, kana ngalkunu." 13 Ka Mayatja Godalu 
kungka palunya watjanu, "Nya:kun nyuntu alatji palyanu?" Ka 
watjanu, "Wiya, lirungkuni ngalkuntjaku ngunti kuranu, kana 
ngalkunu." 

Godanya Kuraiingkiinyangka Mirpanarinytja 

14 Ka palulanguru Mayatja Godalu lirungka wangkangu nyanga 

alatji, "Nyuntu panya kungkawara nyangatja ngunti 
kurannyangkana kurani. Ka nyuntu kutjungku kura nyanga 
palunya kanyilku, ka mantangka para-ngarapai kutjupa 
uwankara kura palunya kanyintja wiya alatjitu. Nyanganguru 
nyuntu tjuninguru kutju para-ngaranyi, munun ulpuru 
ngalkukatiku. Alatji nyuntu titutjara mulapa para-pitjalinkuku. 
15 Mununa liru kungkararangku nyupalinku rawa kuraringkula 
pikaringkunytjaku palyalku. Nyanganguruyanku liru tjuta 
anangu tjuta rawa alatjitu pikaringkuku. Anangungku 
nyuntunya kata kantura puruntankuku, ka nyuntu palunya 
parlpa patjalku." Alatji Godalu liru panya wangkara 
kuranmanu. 

16 Munu paluru kungkangka wangkangu nyanga alatji, 
"Nyangangurun nyuntu ititjararingkula paku pulkaringkuku 
munun iti kanyira pika pulkaringkuku. Munu nyuntu wati 
kuriku pulkara mulapa mukuringkuku, ka paluru nyuntula 
kuranyurira ngaraku nyuntumpa mayatja." Alatji Godalu 
kungkangka wangkangu. 

17 Munu paluru watingka ngapartji nyanga alatji wangkangu, 
"Ngayulu panya nyuntunya watjanu punu panya palulanguru 
mai ngalkuwiyangku wantinytjaku. Palu nyuntu ngayula 
tungunpungkula kuringka kulinu munu ngalkunu mai panya 
palunya. Pala palulanguru manta uwankara kuraringanyi, ka 
ukiri, punu tjuta wirura pakantja wiya nguwanpa. Ka nyuntu 
maiku ngurintjikitja pulkara mulapa warkariku titutjara alatjitu 
ilunytjakutu. Kuwari mantangku nyuntunya pulkara pakuni mai 
ngalkuntjikitja warkarinyangka. 18 Ka mantangka pakalku ukiri 
kurakura tjuta, tjilkatjara tjuta, ka nyuntu mai ilytjitja 
kutju ngalkuku. 19 Munu nyuntu mantangka mai 
pakaltjingantjikitjangku pulkara mulapa warkariku akuri-akuri. 
Palu nyuntu pulkara warkarinytja wiyangku wantira mai 
tjukutjuku mantjilku munun putu nguwanpa paltjaringkuku. 
Nyuntu titutjara alatjitu warkariku ilunytjakutu, munun ilura 
manta pala palula tjunguringkula piruku mantaringkuku. Panya 

ngayulu nyuntunya mantanguru palyanu, ka nyuntu 
ilunytjatjanu piruku mantaringkuku." Alatji Godalu watingka 
wangkangu. 

^Ka wati paluru palumpa mirta ininu Eve-anya, panya 
minyma nyanga palulanguru anangu malatja malatja uwankara 
utiringkula wanka nyinangi. 21 Ka Mayatja Godalu kuka 
miringuru mantara palyanu Adamaku pulampa Eve-aku, ka pula 
tjarpangu. 

Godalu Adamanya Pula Eve-anya Ka:nanguru Paira Iyantja 

22 Palulanguru Mayatja Godalunku kuliningi, "Kuwari anangu 
paluru pula mai panya ngalkunytjatjanungku nganana purunytju 
nintingku kulini palya munu kura. Nyara palulanguru nganana 
kuwari pulanya ka:nanguru paini. Panya pula tjinguru punu 
panya wanka ungkupainguru mai mantjira ngalkula wanka rawa 
nyinaku iluwiya. Pala palulatawarala pulanya paira iyani, wanka 
rawa nyinanytjakutawara." 23 Munu Godalu pulanya ka:na panya 
ini Edentanguru paira iyanu, ngura kutjupangka manta tjawara 
runyura warkarinytjaku, panya wati mantatjangku mantangka 
warkarinytjaku. ^Munu kamangka kakarara pitinypa Godalu 
nyalpitjara tjuta tjunu, munu tjula pulka ku]u ngaratjunu ngura 
anga-kanyintjaku, anangu tjuta punu panya wanka 
ungkupaikutu ngalya-ilaringkunytjakutawara. Ka tjula pulka 
panya paluru ayinayini waru tilitjarangku urira ngujutjinganingi. 

